Karl Käbi

Karl Käbi (19. märts 1914 Samara kubermang, Venemaa – 11. oktoober 1991 Tallinn) oli eesti poksija. Ta poksis aastatel 1932–1950.

Käbi oli kokku viiekordne Eesti meister: kukk-kaalus (kuni 53,5 kg) aastatel 1933–1934 ja sulgkaalus (kuni 57,2 kg) aastatel 1938–1940. Ta oli kokku neljakordne Eesti NSV meister aastatel 1941 ja 1945–1947.

Käbi osales neli korda Eesti-Soome maavõistlustel ning võitis kärbeskaalus (kuni 50,8 kg) oma kohtumise (1932), kukk-kaalus (kuni 53,5 kg) kaotas oma kohtumised (1936 ja 1937) ning sulgkaalus (kuni 57,2 kg) võitis oma kohtumise (1938).

Käbi osales kukk-kaalus (kuni 53,5 kg) IV Euroopa meistrivõistlustel 1934. aastal Budapestis, kuid kaotas esimese kohtumise punktidega. Tema vastane Laurie Case (Inglismaa) langes välja veerandfinaalis4. Euroopa meistrivõistlused poksis. Budapest 1934. Tulemused inglise keeles. Ta osales sulgkaalus (kuni 57,2 kg) VI Euroopa meistrivõistlustel 1939. aastal Dublinis, kuid kaotas esimese kohtumise kolmandas raundis tehnilise nokaudiga. Tema vastane Antoni Czortek (Poola) sai hiljem II koha6. Euroopa meistrivõistlused poksis. Dublin 1939. Tulemused inglise keeles.

Käbi osales NSV Liidu meistrivõistlustel kukk-kaalus (kuni 53,5 kg), kuid ei jõudnud auhinnaliste kohtadeni (1945 ja 1947). Ta sai NSV Liidu meeskondlikel meistrivõistlustel Tallinna meeskonnas III koha (1945). 

Tunnustus
1949 Nõukogude Liidu meistersportlane

Viited

Kirjandus
Spordibiograafiline leksikon. Tallinna Kirjastuse Kooperatiiv. Tallinn 1937
Henn Saarmann, Erlend Teemägi. "Eesti spordi biograafiline leksikon". Eesti Entsüklopeediakirjastus. Tallinn 2001
Rein Pajur. "Poksi lugu". Tallinn 2009

Välislingid

Kategooria:Eesti poksijad
Kategooria:Metsakalmistule maetud
Kategooria:Sündinud 1914
Kategooria:Surnud 1991